en en es en de su es ast cy ca en cy nah fr en de cy cy cy de su es ast cy ca en cy nah fr en de cy cy en de de cy cy cy en cy cy en cy ca fr cy de en cy en
Pensaernïaeth – 1825 Conferences & Events
Cartref Cynadleddau a Digwyddiadau 1825 yw hen Neuadd y Dref, Abertawe, a elwir bellach yn Ganolfan Dylan Thomas.
Canolfan Dylan Thomas yw un o adeiladau mwyaf eiconig Abertawe a gan iddo gael ei adeiladu yn y 19eg ganrif mae iddo hanes amrywiol a diddorol.
Adeiladwyd Neuadd y Dref Abertawe, a elwir bellach yn Ganolfan Dylan Thomas yn 1825 yn y dull Dorig gan yr adeiladwr lleol Thomas Bowen. Dechreuodd y gwaith gyda Richard Jeffreys, y Porthfaer, yn gosod carreg sylfaen Neuadd y Dref a’r ‘Tŷ Cywiro’ mewn seremoni rwysgfawr. Am hanner dydd, daeth y gorfforaeth, gyda Marchoglu Abertawe yn eu hebrwng, at y safle i sain magnelau a bendithion Ficer Abertawe i dystio i osod y garreg sydd â’r arysgrif canlynol arni:
This Foundation or Corner Stone of a Guildhall was laid by the Portreeve. Alderman, and Burgesses of this Borough, the 28th day of September 1825. Richard Jeffreys Esq., Portreeve; Lewis Thomas Esq., Recorder; Thomas Bowen, Architect and Builder.
Datblygodd y gwaith ar yr adeilad yn araf ac ni chafodd ei gwblhau tan fis Hydref 1829 er nad oes cofnod o seremoni agoriadol swyddogol. Cost derfynol yr adeilad oedd £6,369 16s. 2½d., oedd lawer yn uwch na’r amcangyfrif a gytunwyd yn wreiddiol.
Parhaodd yn weithredol fel neuadd y dref tan i’r ganolfan ddinesig bresennol, Neuadd y Dref Abertawe, gymryd ei lle yn 1924. Adeiladwyd yr wyneb o dywodfaen ac mae’n cynnwys wyth colofn yn y dull Corinthaidd, sy’n efelychu Teml Jupitor Stator yn Rhufain, ynghyd â ffenestri bwaog ac architrafau, wedi’u haddurno’n gain gyda gargoiliau, mygydau llewod a phennau i’r blociau allwedd.
Cynadleddau a Digwyddiadau 1825 - Crëwyd gan CREO